Stiftelsen Bondens marked Norge

Stiftelsen Bondens marked Norge er en norsk stiftelse som fungerer som paraplyorganisasjon for de lokale andelslag som arrangerer og drifter Bondens marked i Norge.

Stiftelsen ble stiftet 27. april 2010 etter å ha vært eiet av Norsk Landbrukssamvirke frem til da. Bak Bondens marked i Norge står Norsk Landbrukssamvirke, Hanen, Oikos – Økologisk Norge, Norges Bondelag og Norsk Bonde- og Småbrukarlag.

Daglig leder i Bondens marked Norge er Randi Ledaal Gjertsen som i 2015 avløste Aina Nilsen Bartmann. Stiftelsens styre leder av Bjørn Iversen.

Stiftelsen står også bak Bondens butikk i Mathallen Oslo (åpnet 2013) og i Sandvika Storsenter (åpnet 2016), som selger mat fra norske småskalaprodusenter.

Referanser

Eksterne lenker
 

Norske landbruksorganisasjoner
Norske interesseorganisasjoner
Norske stiftelser
Etableringer i 2010